El festival #MésQueMurs encara la cinquena i última setmana d’activitats
31 de maig 2018

​ ![](/media/rh4pi3c2/08img-20180531-cuerpo1.jpg)  

La tercera edició del festival d'art urbà #MésQueMurs de Sagunt arriba a la seua fi després de cinc setmanes d'activitats amb gran èxit. Durant estos últims dies s'han completat diversos murals, un dels quals està situat en el carrer Muro de Santa Anna, a Ciutat Vella, i l'altre en el Terraet de Baladre.

  
El de Ciutat Vella ha estat a càrrec dels i les alumnes del batxillerat artístic de l'IES Clot del Moro, després de realitzar un concurs en el qual es va triar el millor esbós. Este mural, a més del treball grupal de l'alumnat, ha comptat amb la col·laboració de l'associació Sagunt Reviu i la iniciativa ‘Raconets’, que van organitzar uns concerts per fer més amena la realització del mural. 

![](/media/em1liagy/08img-20180531-cuerpo2.jpg)  
 

D'altra banda, l'obra de Baladre ha estat a càrrec d'una alumna de l'assignatura ‘Pintura i Entorn’ de la Facultat de Belles arts de la UPV, que ha sigut seleccionada després de realitzar-se un concurs entre l'alumnat en el qual han participat una dotzena de jóvens artistes valencians.

  
Durant el dia de hui i demà, Elías Taño continuarà pintant el mural en el Mercat de Baladre amb col·lectius socials, en este cas, membres de l'Associació de Voluntariat de Camp de Morvedre, AVOCAM, que s'espera que acabe en els pròxims dies. És important recordar que Elías Taño és un dissenyador gràfic i il·lustrador resident a València que es caracteritza per tindre un llenguatge i un univers propi, molt compromés amb el seu món i implicat en iniciatives i col·lectius d'art i reivindicació.

![](/media/3k2duosx/07img-20180529-wa0009.jpg)  
 

Finalment, durant este matí també s'ha començat el huité mural del festival, realitzat per l'artista argentina Milú Correch, en un dels accessos del nucli del Port de Sagunt. La pintora ha treballat sempre en murs de carrer i no li té por al gran format, tal com es demostra amb este espai triat pel MQM. La prestigiosa revista _Street_ _Art Today_ ha triat en diverses ocasions els seus treballs com els millors del món. En les últimes setmanes ha compaginat treballs en el Festival Poliniza, que organitza la Universitat Politècnica de València, i a Nàpols.

![](/media/s2hjho0m/07save_20180531_141928.jpeg)  
![](/media/yxhdrqq5/07pruba.jpg)  
 

*   [](http://www.facebook.com/sharer.php?u=https://aytosagunto.es/va/actualitat/el-festival-mesquemurs-encara-la-cinquena-i-ultima-setmana-d-activitats/ "Facebook")
*   [](http://twitter.com/share?url=https://aytosagunto.es/va/actualitat/el-festival-mesquemurs-encara-la-cinquena-i-ultima-setmana-d-activitats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-mesquemurs-encara-la-cinquena-i-ultima-setmana-d-activitats/ "Linked In")
*   [](mailto:?body=https://aytosagunto.es/va/actualitat/el-festival-mesquemurs-encara-la-cinquena-i-ultima-setmana-d-activitats/)